34 
hvor Ormene sad, galdt det om at fange dem. Med den ene Hånd 
holdtes et Stykke Kød hen til Ormen, som strax ivrig gav sig til 
at æde deraf, og med den anden Hånd blev Ormen grebet lidt 
nedenfor Hovedet med en stærk Fladtang og holdt fast, så den 
ikke kunde trække sig ned i Sandet. Kødstykket kastedes da ind 
på Strandbredden og med den Hånd, der således blev fri, gravedes 
da i største Hast ned i det løse Sand omkring Ormen, der stadig 
holdtes fast med Tangen. Det galdt om at få det gjort i en Fart, 
inden næste Bølge kom. Som oftest lykkedes det at få den 
næsten meterlange Orm hel op. Ormen, en Eunice sp., sidder frit 
i det løse Sand, ikke i Rør, og lever altså af døde Dyr, der skylles 
op og ned med Bølgerne. 
Ganske lignende Iagttagelser har jeg gjort andre Steder, f. Ex. 
på Las Perlas i Panama-Bugten; men det er ikke dér lykkedes 
mig at fange Dyrene, fordi Bunden var for hård til, at man hurtigt 
nok kunde få Ormen gravet op. 
På lignende Lokaliteter, omend hvor Brændingen er mindre 
voldsom, hører et Par andre karakteristiske Dyreformer hjemme, 
nemlig den anomure Dekapod Hippa (og vel også dens Slægtninge 
Remipes, Albunea etc.) samt Muslinger af Slægten Donax. 
Den mærkelige fladtrykte, krabbeagtige Hippa (— „sea-cock- 
roach“ kaldes den af Befolkningen —) med sine til Graveredskaber 
uddannede Ben er i udpræget Grad tilpasset til at leve i Bræn¬ 
dingszonens løse Sand. Den nødvendige Betingelse herfor er at 
kunne grave sig ned og forsvinde i Sandet i en Fart for ikke at 
blive ført med og hvirvlet rundt af Bølgerne. Den Evne besidder 
Hippa da også i fuldeste Mål. Det er ejendommeligt, at den graver 
sig baglænds ned i Sandet. Som for de ovenfor omtalte Orme 
gælder det også for denne Form, at den lever af alle Slags døde 
Organismer, der skylles op med Bølgerne. Skylles en lille Fisk 
ell. lign. op og lades tilbage af Bølgerne, bliver den i et Nu trukket 
ned i Sandet og fortæret. Graver man op i Sandet, hvor Fisken 
forsvandt, vil man finde Krebsdyrene omkring den i håndfulde-vis. 
De nævnte Muslinger, Donax, er ligeledes i Stand til at grave 
sig ned i stor Hurtighed, ved Hjælp af deres Fod. Det må på 
Forhånd synes meget mærkeligt, at en Musling kan skaffe sig den 
fornødne Næring under sådanne Forhold, som hersker på slige Lo¬ 
kaliteter. Man skulde tro, at den øjeblikkelig vilde få sine Siphoner 
